Lui Jianu i se face portretul în picioare: „un om scurt, îndesat, rumen la față, ras și cu mustăța deasă și scurtă; îmbrăcămintea lui: dulamă, pantaloni și scurteică, pe cap șapcă peste fes, la brîu pistoale și un cuțit cu plăsele de os, și pușcă în cumpănă în mîna dreaptă.“ Pe copilul Ion, haiducul l-a impresionat prin isprăvi sportive: sărea cu ușurință peste șanțuri, „mai bine decît caii“, și trăgea cu pușca fără greș.